cyanic-selkie/wikianc huggingface dataset:
Natalia Evangelidou
Idrettskarriere
Hun fikk tre medaljer i De europeiske småstatslekene 2017. Individuelt vant hun 800 meter, og hun fikk sølv på 1500 meter bak Charline Mathias fra Luxembourg. I tillegg fikk Kypros sølv på 4 x 400 meter stafett. Hun ble kypriotisk mester på 800 og 1500 meter i juni, og forsvarte med det titlene sine fra 2016. I Lag-EM i friidrett 2017 deltok Kypros i Second League, og hun kom der på fjerdeplass på 800 og 1500 meter, og Kypros kom på femteplass på 4 x 400 meter med Evangelidou på laget.
I Sommeruniversiaden 2017 kom hun på sjetteplass på 1500 meter, men ble slått ut i semifinalen på 800 meter.
Utendørs deltok hun i Samveldelekene 2018, men ble der slått ut i innledningsheatet på 800 og 1500 meter, men satte ny personlig rekord på begge distanser med hhv 2:01,77 og 4:10,98. Hun deltok i Det europeiske småstatsmesterskapet i friidrett 2018, og vant der 800 meter, nesten seks sekunder foran Olesea Smovjenco.
Nasjonal institusjon for menneskerettigheter
En nasjonal institusjon for menneskerettigheter er et organ opprettet for å beskytte eller overvåke menneskerettighetene i et gitt land. De skal blant annet bistå myndighetene, frivillige organisasjoner og enkeltmennesker med rådgivning, utredning og informasjon om menneskerettighetene. Utbredelsen av slike institusjoner har vært fremmet av FNs høykommissær for menneskerettigheter, som har gitt anbefalinger for organiseringen av institusjonene gjennom de såkalte Paris-prinsippene.
Norges institusjon for menneskerettigheter ble opprettet i mai 2015.
De nasjonale institusjonene for menneskerettigheter er representert av International Coordinating Committee for National Human Rights Institutions, etablert i 1993.
Story of My Life
«Story of My Life» (norsk oversettelse: historien om mitt liv) er en sang fra 2020 som fremføres av den irske sangeren Lesley Roy. Sangen ble valgt av den irske kringkasteren RTÉ til å representere Irland i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Sangen ble publisert 5. mars 2020.
Bakgrunn
«Story of My Life» er skrevet av den irske låtskriveren Lesley Roy, sammen med hennes favoritt-låtskrivere i Nashville: Robert Marvin, Catt Gravitt og Tom Shapiro. «Vi ønsket noe uptempo og triumferende som handler seg om å overvinne vanskeligheter i livet og å komme seg opp igjen», sa Lesley Roy da låten ble offentliggjort.
Roy selv sier at hun ble «besatt» av låten og skjønte aldri hva hun ville gjøre med den: «Så det var en kombinasjon av et ønske om å dele denne sangen som også passer tiden med hvor vi er i samfunnet akkurat nå», sa hun i et intervju i mars 2020.
Høsten 2019 gikk den irske kringkasteren RTÉ ut og inviterte irske låtskrivere og artister til å levere inn bidrag til vurdering for Eurovision Song Contest 2020. Lesley Roy sendte inn sangen, og den ble til slutt valgt som Irlands bidrag i konkurransen. Sangen ble offentliggjort 5. mars 2020 og en musikkvideo til sangen ble lansert samme dag, regissert av Kate Dolan.
I januar 2020 ble Irland trukket til å delta i semifinale 1 av Eurovision Song Contest. Semifinalen skulle ha vært arrangert i Rotterdam Ahoy i Nederland torsdag 14. mai. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.
UEFA Super Cup 2016
UEFA Super Cup 2016 var den 42. utgaven av cupturneringen UEFA Super Cup. Finalen ble spilt den 9. august 2016 på nøytral bane i Trondheim mellom vinner av UEFA Europa League 2015/16 (Sevilla) og vinner av Mesterligaen 2015/2016 (Real Madrid).
Finalen ble spilt på Lerkendal stadion etter å ha blitt valgt ut av UEFA på et styremøte i september 2014, og det var første gangen supercupfinalen ble lagt så langt nord. Det var første gang i turneringens historie at en klubb var med for tredje gang på rad.
Kampen var satt opp med serbiske Milorad Mažić som hoveddommer, og Real Madrid vant sin tredje Super Cup-tittel. Kampen gikk til ekstraomganger med 2–2 etter ordinær spilletid, hvor Daniel Carvajal ble matchvinner med sin skåring like før full tid.
Buzz Clifford
Buzz Clifford (født Reese Francis Clifford III; 8. oktober 1942 i Berwyn i Illinois i USA, død 26. januar 2018 ) var en amerikansk sanger og låtskriver.
Biografi
Buzz Clifford hadde kun én hit, som imidlertid gjorde ham verdensberømt. «Baby Sittin’ Boogie» fikk tidlig 1961 i USA plass 6, i Storbritannia plass 17 og i Tyskland plass 1. I Tyskland var dessuten en tyskspråklig versjon av Ralf Bendix en stor hit.
Ettersom suksessen etter dette uteble, vendte Clifford seg først til Folk-Rock, så til countrymusikk.
Fiellogahjohka
Fiellogahjohka er ei elv i Utsjok kommune i Lappland i Finland. Den er ei sideelv til Kevojoki, og er 16,4 kilometer lang. Elva har utspring fra høydedraget Ullávárit og renner først mot nord, før den snur mot øst ned til samløpet med Kevojoki. Hele elveløpet ligger innenfor Kevo naturreservat.
VM i terrengløp 2002
VM i terrengløp 2002 (verdensmesterskapet i terrengløp) ble arrangert i Dublin i Irland i 2002.
Xenocanthus
Xenocanthus er en slekt av biller som hører til gruppen skarabider (Scarabaeoidea). Slekten omfatter bare én kjent art.
Utseende
En liten (ca. 3 millimeter), blank, mørk rødbrunlig skarabide. Hodet er stort og bredt, skovlformet, forkanten med fine tenner. Pronotum er mye bredere enn langt, kraftig innskåret bak slik at midten av bakkanten stikker bakover som en tunge. Det er også groper på sidene. Dekkvingene er rundede og hvelvede med dype punktstriper, mellomrommene mellom dem noe hvelvede. Beina er forholdsvis lange og tynne.
Levevis
Biologien er ukjent, men arten er trolig knyttet til termitter. Den kan fly.
Utbredelse
Arten lever i Venezuela og Colombia.
EM i kunstløp 1965
EM i kunstløp 1965 (europamesterskapet i kunstløp) ble arrangert i Moskva i Sovjetunionen i 1965.
Det ble konkurrert i klasser for menn, kvinner, parløp og isdans.
Pjotr Gajevskij
Pjotr Gajevskij (født 5. februar 1888, død ukjent) var en russisk friidrettsutøver.
Han representerte Det russiske keiserdømmet under Sommer-OL 1912 i Stockholm, der han ble utslått i første runde på 400 meter.
VM i terrengløp 2003
VM i terrengløp 2003 (verdensmesterskapet i terrengløp) ble arrangert i Lausanne i Sveits i 2003.
Michelangelo Gasparini
Michelangelo Gasparini (ca 1675–1732) var en italiensk kontratenor, komponist og sangpedagog.
Liv og virke
Gasparini ble født inn i en av Luccas mest innflytelsesrike familier. Mange familiemedlemmer var musikere med virkested i Roma, Venezia, store deler av Nord-Italia og Toscana. Et mulig slektskap med komponisten Francesco Gasparini er ikke bekreftet.
Gasparini studerte komposisjon hos Giovanni Legrenzi i Venezia, en by han bodde og virket i resten av livet. Han drev en sangskole i Venezia og opptrådte som operasanger.
Mezzosopranen Faustina Bordoni, en av Europas fremste sangere i første halvdel av 1700-tallet, var elev av Gasparini.
Gasparini skrev fem operaer. Alle ble uroppført i Venezia. I tillegg skrev han kammermusikk, oratoriet Santa Vittoria, kantater og annen vokalmusikk.
Thomas Gallon
Thomas Gallon (født 28. november 1886, død 28. september 1945) var en canadisk friidrettsutøver.
Han representerte Canada under Sommer-OL 1912 i Stockholm, der han ble utslått i første runde på 400 meter.
Helopini
Utseende
Middelsstore (gjerne ca. 10 millimeter), avlange, ofte blankt svarte skyggebiller med trådformede antenner.
Levevis
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale. Et karakteristisk trekk ved denne gruppen er at de gjerne spiller døde, med antennene strakt forover og bein krøllet tett inntil kroppen.
Utbredelse
Gruppen forekommer i alle verdensdeler bortsett fra Antarktis, de fleste på den nordlige halvkulen.
Nesopalla
Utseende
Små (gjerne 3,5 - 4 millimeter), nokså brede, hvelvede, litt matte, svarte biller. De kan rulle seg sammen til en kule, der de brede leggene på mellom- og bakbeina dekker undersiden. Oversiden er fint punktert. Pronotums bakkant er halvsirkelformet avrundet.
Levevis
Artene har blitt funnet mellom løvstrø i skog.
Utbredelse
Slekten er utbredt i Vestindia: Puerto Rico og Jomfruøyene.
Systematisk inndeling
Familien Ceratocanthidae blir noen ganger regnet som en underfamilie av Hybosoridae.
Ivar Nilsson
«Ivriga» Ivar Bengt Nilsson (født 12. juni 1933 i Göteborg, død 26. februar 2019 i Hindås i Härryda kommune ) var en svensk skøyteløper. Han representerte IK Wega.
Nilsson tok VM-bronse i allround-VM 1962 på Lenin stadion i Moskva i daværende Sovjetunionen bak Viktor Kositsjkin (URS) og Henk van der Grift (NED). I det samme mesterskapet vant han 5,000-meteren på 8.03,2.
Internasjonale mesterskap
EM på skøyter (deltok seks ganger)
Erich Lehmann
Erich Lehmann (født 12. september 1890, død 9. juli 1917) var en tysk friidrettsutøver.
Han representerte Tyskland under Sommer-OL 1912 i Stockholm, der han ble utslått i første runde på 400 meter.
CoreOS
CoreOS er et fritt og åpent lettvekt operativsystem basert på Linux-kjernen. Det er beregnet på dataklynger og fokusere på sikkerhet og skalerbarhet. CoreOS inneholder minimal funksjonalitet påkrevet for applikasjoner på innsiden av programvarebeholdere, sammen med innebygde mekanismer for tjenestekataloger og konfigurasjonsdeling..
Første versjon ble lansert 3. oktober 2013. Siste versjon er 1097.0.0 fra 2. juli 2016.
Phillip Kipyeko
Phillip Kipyeko (født 1. januar 1995) er en ugandisk friidrettsutøver som konkurrerer i langdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 5 000 meter.
Ilias Fifa
Illias Fifa (født 16. mai 1989) er en marokkansk friidrettsutøver som konkurrerer for Spania i langdistanseløp. Han representerte Spania under VM i friidrett 2015 i Beijing, der han ble slått ut i de innledende rundene på 5 000 meter. Fifa vant gull på 5000 meter under EM i friidrett 2016.
25. oktober 2017 ble det kjent at Fifa hadde blitt pågrepet i en antidoping-operasjon i Barcelona.
Emmanuel Kipsang
Emmanuel Kipsang (født 13. juni 1991) er en kenyansk friidrettsutøver som konkurrerer i langdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 5 000 meter.
Frederic Remington
Frederic Sackrider Remington (født 4. oktober 1861 i Canton i staten New York i USA, død 26. desember 1909 i Ridgefield i Connecticut) var en amerikansk maler, illustratør og skulptør som er mest kjent for sine avbildninger av den amerikanske Vesten.
Bakgrunn
Remington ble født i Canton i staten New York, og tilbragte sin barndom der med jakt og hesteridning. Han begynte også å tegne fantasifigurer. Familien flyttet senere til Ogdensburg i samme delstat.
Remington studerte kunst ved Yale University, men var på denne tid mer interessert av amerikansk fotball og boksing enn av kunst. Etter at hans far døde flyttet han til Albany i staten New York.
Karriere
Snart foretok han sin første reise vestover, og han ble forretningsmann i Kansas City. I 1884 giftet han seg og begynte også å studere kunst igjen på Art Students League of New York. Snart begynte han å forsøke å få illustrasjoner og tegninger med Ville Vesten-temaer publisert, hovedsakelig i forskjellige tidsskrifter. En stor del av hans tidlige arbeider ble trykket i tidsskriftene Collier's Weekly og Harper's Magazine. I 1890 ble Remington krigskorrespondent og illustratør i den spansk-amerikanske krig, med oppdrag å sende illustrasjoner til William Randolph Hearsts avisimperium. Han ble snart lei av sin oppgave, men han rakk å bevitne slaget ved San Juan Hill.
Under den senere del av sitt voksne liv bodde han i New Rochelle og som gammel flyttet han til Ridgefield i Connecticut. Med tanke på att Remington er mest kjent for sine mange avbildninger av livet i den amerikanske Ville Vesten, var han selv der bare relativt kort tid, noen omganger på en måned eller så hver gang. Han kom akkurat tidsnok til å fange inntrykk av samfunn, mennesker og miljøer innen Vesten ble modernisert, og sporene av Ville Vesten-kulturen bare ble svake spor.
Remington var ved slutten av sitt liv ekstremt overvektig, og det førte med seg helseproblemer. Han døde etter en mislykket blindtarmsoperasjon som ga ham bukhinnebetennelse.
Film
I 1991 laget det statlige amerikanske TV-selskapet Public Broadcasting Service (PBS) en dokumentar om hans liv, Frederic Remington: The Truth of Other Days. Filmen inngår i den serie om fremstående amerikanske kunstnere, forfattere og skuespillere, American Masters.
EM i kunstløp 1966
Det ble konkurrert i klasser for menn, kvinner, parløp og isdans.
Anna Magdalena Godiche
Anna Magdalena Godiche (født Høpfner 1721, død februar 1780) var en dansk boktrykker og forlegger.
Hun var datter av rådmann Høpfner i Haderslev, formentlig også i slekt med boktrykker Johan Jørgen Høpfner i København. I desember 1736 giftet hun seg med den 22-årige boktrykker Andreas Hartvig Godiche (1714–1769).
Forlegger med suksess
Da han døde overtok hun foretaket, som på det tidspunkt var en av landets anselige forleggevirksomheter. Hun viste seg å være minst like initiativrik som sin avdøde mann. I 1722 skaffet hun seg enerett på trykning av dommene over Johann Friedrich Struensee og Enevold Brandt og fortsatte i samme årti som landets betydeligste trykker og forlegger av historisk litteratur. I oktober 1771 flyttet hun forretningen fra Skindergade til Gammeltorv.
Sønnen Frederik Christian Godiche arbeidet også i firmaet, men da moren ikke var tilfreds med ham erklærte hun ham for umyndig i oktober 1779. Måneder etter døde hun på Gammeltorv, og etterlot seg en formue. Datteren Elisabeth Christine Godiche (bestyrer av det Berlingske Forlag etter at hennes mann Johan Christian Berling døde 1778) stod for avvikling og salg av boet. På auksjon i 1781 ble solgt etterlatte lager av forlagsbøker med tilhørende kobberplater og forlagsrettigheter.
Trivia
Madame G. av Johannes Ewald er et skjemtefullt epigram om Anna Magdalena Godiche.
Iselin Shumba
Iselin Shumba Skjævesland (født 28. desember 1984 i Harare i Zimbabwe) er en norsk skuespiller og aktivist. Hun er oppvokst i Kristiansand og er utdannet ved skuespillerlinjen til Kunsthøgskolen i Oslo 2008–2012 og ved The Michael Chekhov Institute i New York i 2013. Shumba har hatt en rekke roller ved norske teatre og i tv-serier, og er en aktiv skribent og samfunnsdebattant.
Bakgrunn
Shumba er født i Zimbabwe av en norsk mor og en zimbabwisk far. Familien flyttet til Norge og Søgne da Shumba var halvannet år gammel. Senere flyttet familien til Justvik i Kristiansand.
Hun har hatt flere roller ved norske teatre, blant andre Nationaltheatret og Hordaland Teater. Hun har også hatt roller i tv-serier som Snøfall (2016), ZombieLars (2017–2018), Kielergata (2019), Hjem til jul (2019–2020) og krimserien Livstid (2020).
Shumba er også opptatt av kunst, og er aktiv i offentlig debatt. Hun var blant initiativtakere til #stilleforopptak, et metoo-inspirert opprop hvor over 500 norske skuespillere tok et oppgjør med seksuell trakassering.
Teater
Roller i utvalg:
VM i terrengløp 2004
VM i terrengløp 2004 (verdensmesterskapet i terrengløp) ble arrangert i Brussel i Belgia i 2004.
Alan Patterson
Alan Patterson (født 12. mars 1886, død 14. mars 1916) var en britisk friidrettsutøver.
Han representerte Storbritannia under Sommer-OL 1912 i Stockholm, der han ble utslått i første runde på 400 meter.
Aron Kifle
Aron Kifle (født 20. februar 1998) er en eritreisk friidrettsutøver som konkurrerer i langdistanseløp.
2015
Han representerte landet sitt under VM i friidrett 2015 i Beijing, der han ble slått ut i de innledende rundene på 5 000 meter. I Panafrikanske leker 2015 kom han på åttendeplass på 5.000 meter.
2016
Han deltok i U20-VM i friidrett 2016 i juli, og kom der på andreplass på 10.000 meter, bak kenyanske Rodgers Kwemoi. I Sommer-OL 2016 i Rio deltok han på 5.000 meter, men ble slått ut i innledningsheatet, med 22. beste tid totalt i de to innledningsheatene.
2021
I 2021 representerte han Italia på øvelsen 10,000 meter under Sommer-OL 2020 arrangert i Tokyo, og kom på 12. plass.
Harald Hardrådes saga
Harald Hardrådes saga er den tiende sagaen i sagasamlingen Heimskringla, skrevet av den islandske skalden og høvdingen Snorre Sturlason rundt 1230. Sagaen handler om den norske kongen Harald Sigurdsson, med tilnavn Hardråde («hard-styrer»), sønn av den østlandske småkongen Sigurd Syr og yngre halvbror av Olav den hellige. Harald var norsk konge i 20 år, fra 1046 til 1066.
Om sagaen
Harald Hardrådes saga består av 101 kapitler fordelt på ca. 75 side. Sagaen handler om Haralds voksne liv, først i tjeneste som kriger i Bysants, og deretter som konge i Norge. For opplysninger om Haralds barndom må vi konsultere Olav den helliges saga, hvor Harald er omtalt både som barn og som ungdom i forbindelse med broren Olav Haraldsson (den hellige). Harald Hardådes saga inneholder i tillegg til fortellingen forholdsvis mange skaldekvad, blant andre av brødrene Bolverk og Tjodolv Arnorsson, og av Stuv skald. Harald skal dessuten selv ha diktet noen kvad; Snorre gjengir et omkved fra et av dem, og flere vers han skal ha diktet før slaget ved Stamford bridge.
Handling
Sagaen starter med Haralds flukt fra Norge etter slaget på Stiklestad. Bare 15 år gammel var Harald med i slaget på broren Olavs side. Olav ble som kjent drept, og Harald ble skadet, men greide å rømme. Etter at en av Olavs menn hjalp i skjul på en gård langt fra folk, dro han til Sverige, og deretter til Gardarike (lå i det som senere ble Belarus, Russland og Ukraina) Her ble han noen år og arbeidet for kong Jarisleiv av Kyiv. Deretter reiste Harald til Miklagard (nå Istanbul), hvor han tok tjeneste for keiser Mikael Katalaktes. Snorre forteller at Harald ble en respektert kriger, og var både i Serkland (Midtøsten og Nord-Afrika), på Sikiløy (Sicilia) og i Jorsalaland (Jerusalem).
I 1045 dro Harald igjen til Gardarike, hvor han ble gift med Jarisleivs datter Ellisiv. Deretter reiste han til Sverige, hvor han inngikk vennskap med Svein Estridsson (Ulvsson), som senere ble dansk konge. Snorre forteller at siden «alle svearne var Sveins venner, (...) ble alle svear venner og hjelpesmenn for Harald også». Nå ville Harald og Svein ta opp kampen om å få både Norge og Danmark. De reiste rundt i Danmark og herjet da Harald fikk bud fra nevøen Magnus den gode. Magnus var da norsk konge, og tilbød onkelen Harald forlik og deling av riket, noe Harald ville takke ja til. Dette likte Svein dårlig, og mente Harald brøt avtalen de to hadde. Samme natt ble Harald utsatt for drapsforsøk fra en av Sveins menn, men hadde forutsett angrepet og kommet unna. Nå møtte Harald Magnus, og de inngikk vennskap og avtalte å dele kongeriket mellom seg. Magnus var relativt fattig etter å ha hatt store utgifter til leidang, så det hjalp nok at Harald var blitt svært rik under tjenesten sin i utlandet. Snorre skriver at «alle som så på syntes det var et under at så mye gull skulle ha blitt samlet på ett sted i Norderlanda».
Harald og Magnus styrte riket sammen frem til Magnus døde i 1047. Nå ble Harald enekonge. Året etter giftet han seg med Tora Torbergsdatter. I den forbindelse forteller Snorre også om Haralds barn. Med Ellisiv hadde han døtrene Maria og Ingegjerd, og med Tora fikk han sønnene Magnus og Olav (senere kong Olav Kyrre). I sagaen forteller Snorre også om Haralds innsats som kirkebygger. Han fullførte nevøen Magnus' kirke i Trondheim, i tillegg til en Mariakirke og en Gregoriuskirke. Han skal ifølge Snorre også ha grunnlagt Oslo.
I Trøndelag var det den mektige Einar Tambarskjelve som hersket. Forholdet mellom ham og Harald var dårlig, og fikk både Einar og sønnen hans brutalt overfalt og drept. Harald ønsket også å vinne Danmark, og kjempet flere slag mot Svein Estridsson. Det siste slaget mellom dem stod ved Niså i Danmark. Her fikk Haralds menn seier. Harald er kanskje mest kjent for sin deltakelse og fall i det berømte slaget ved Stamford Bridge, som stod 25. september 1066. Dette slaget forteller Snorre om på slutten av sagaen. Harald forsøkte å erobre også England, men ble drept av en pil i strupen under slaget. Kapitlene i sagaen etter Haralds død handler om forholdene i England og Vilhelm Erobreren, som ble engelsk konge etter slaget ved Hastings, bare 19 dager etter Haralds fall. Vilhelm klarte altså det Harald hadde mislyktes i. Sagaens siste kapittel handler om Haralds sønner, Magnus og Olav. Begge ble konger etter farens død, men Magnus døde bare tre år senere, slik at den yngre broren Olav ble enekonge.
EM i kunstløp 1967
EM i kunstløp 1967 (europamesterskapet i kunstløp) ble arrangert i Ljubljana i Jugoslavia i 1967.
Det ble konkurrert i klasser for menn, kvinner, parløp og isdans.
Bombingen av Steinkjer
Bombingen av Steinkjer var et tysk bombeangrep mot den norske byen Steinkjer i Nord-Trøndelag søndag den 21. og mandag den 22. april 1940, under andre verdenskrig. I tiden før bombeangrepet hadde politiet på Steinkjer beordret evakuering av byen i tilfelle et angrep. De første bombeflyene kom inn over byen i 12.00–12.30-tiden 21. april, og i løpet av to dager ble det sluppet flere hundre spreng- og brannbomber. Nær 80 % av byen ble lagt fullstendig i ruiner, og rundt 2000 mennesker ble husløse, men ingen liv gikk tapt. Angrepet fungerte svært effektivt militært, fordi det ble lett for de tyske styrkene å drive tilbake de britiske soldatene som befant seg i og rundt Steinkjer.
Bakgrunn
Norge, som opprinnelig erklærte seg nøytral under andre verdenskrig, ble dratt med i krigen etter angrepet på landet i 1940. Natten til 9. april ble det foretatt overraskelsesangrep mot en rekke steder langs norskekysten, deriblant Trondheim i Trøndelag. Allerede om kvelden den første krigsdagen prøvde tyske krigsskip fra Trondheim å ta seg inn gjennom Skarnsundet, sannsynligvis med hensikt å gå inn mot Steinkjer, men det lå fremdeles tykk is på Beitstadfjorden helt fra 3–4 km innenfor Follafoss og videre innover mot Steinkjer. Dette gjorde at skipene var nødt til å snu.
Tysk aktivitet rundt Steinkjer
I dagene før angrepet på Steinkjer var det ingen trefninger i Nord-Trøndelag, bortsett fra krigsoperasjonene som foregikk i Stjørdal og Hegra. Det var derimot stor aktivitet av tyske fly over området hver dag etter at krigen startet. På den måten klarte tyskerne å skaffe informasjon om de norske og allierte troppers oppholdssted og bevegelser i områdene omkring Steinkjer og Namsos. Folk i området la ikke særlig merke til flyene og ble fort vant til dem. De aller fleste hadde ingen tro på at det skulle skje krigshandlinger på Innherred. Det ble antatt at de tyske styrkene som hadde inntatt Trondheim, var så fåtallige at de ikke ville rykke nordover gjennom Nord-Trøndelag. Dessuten var styrker fra Dragonregiment nr. 3 stasjonert på Rinnleiret og fra Infanteriregiment nr. 13 på Steinkjersannan, og senere ble også store allierte styrker landsatt i Namsos.
Flytoktene over byen ble flere for hver dag som gikk, og den 17. april fløy et tysk speiderfly så lavt over Steinkjer at det gikk lavere enn kirkespiret og streifet takene på hus i byen. Samme kveld ga politiet på Steinkjer ordre om å evakuere alle som bodde i nærheten av bruene. En del av byens innbyggere, spesielt barn og eldre, valgte å flytte ut av byen. Beboerne på Steinkjer gamleheim ble flyttet til Skei i Ogndal, og syke ble flyttet til lasarett på Fagerheim skole. Flere steder var det mørklegging, og på Steinkjer ble strømmen avstengt om natten. Folk som reiste nordover fra byen, måtte ha passerseddel fra lensmann eller politi. Jernbanetrafikken opphørte, bilrutene i området ble innskrenket, og telefonen ble avstengt for private samtaler. Det var likevel svært folksomt på Steinkjer disse dagene, til tross for lammelsen av offentlig kommunikasjon. Lørdag den 20. april, dagen før angrepet, var det økt flytrafikk over Steinkjer. Det ble senere kjent at det da var planlagt et angrep, men at det ble utsatt på grunn av den store mengden sivile som oppholdt seg i byen den dagen.
Opptakten til angrepet
Rundt 08.00-tiden søndag den 21. april ble det sett et fartøy utenfor iskanten i Beitstadfjorden, og man forsto straks at tyskerne aktet å gå i land i Kjerknesvågen på Inderøy. Flere på Steinkjer tenkte også at byen kanskje ville bli beskutt fra krigsskipet ute i fjorden. Staben for det britiske regimentet som skulle rykke fram gjennom Steinkjer hadde ved dette tidspunktet tatt kvarter på Steinkjer og i nærliggende områder. De fleste britiske styrkene som hadde kommet fra Namsos, hadde dratt videre sørover til Sparbu, Inderøy og Verdal. Den britiske staben fikk straks melding om tyskernes landgang på Inderøy og Skånes, og de fleste dro sørover fra Steinkjer med bil. Kun noen vakter og reserver var igjen i byen.
Etter hvert ble tyskernes landgang på Inderøy kjent blant Steinkjers innbyggere, og den ble senere bekreftet av knitringen av mitraljøser som kunne høres fra Sandvollan ved 10.00-tiden og utover. Flere av de bosatte på Steinkjer kunne med god grunn frykte at krigshandlingene skulle fortsette innover mot byen, og flere av dem valgte å komme seg ut av byen raskt. Det var derimot mange som ikke visste om tyskernes nærvær, og som tok det med ro og ble igjen i byen. Litt senere på dagen ble det også tett snøkave. Folk tenkte dermed at det ikke var noe flyvær den dagen, og at de kunne slippe unna den stadige flyalarmen. Det kom imidlertid beskjed fra de norske militære myndighetene i distriktet til bykontoret på Steinkjer om at Steinkjer måtte tvangsevakueres. Et meldekorps av gutter som evakueringsnemda hadde organisert, løp rundt fra hus til hus i byen og ga folk beskjed om evakueringsordren. Steinkjers innbyggere måtte pakke med seg de mest nødvendige eiendelene sine og komme seg ut av byen med en gang. Folk flest søkte tilflukt i bygdene og grendene rundt Steinkjer. Nesten alle gårdene i Ogndal ble tilholdssted for dem som hadde flyktet fra byen, men en del dro også til Sparbu, Egge, Beitstad og Kvam.
Angrepet
Rundt klokken 12.00 hadde det blitt klarvær, og kirkeklokkene, som fungerte som flyalarm, begynte å varsle om fiendtlige fly over byen. Men det lot fremdeles til å være speiderfly, som Steinkjers innbyggere var vant med fra de tidligere krigsdagene. Senere, mellom 12.00 og 12.30-tiden den søndagen, kom de første bombeflyene inn over Steinkjer og begynte å slippe spreng- og brannbomber ned over byen. Flyene var av typen Heinkel 111 og kom fra Kampfgeschwader 4 stasjonert i Perleberg og. Det var fremdeles flere av de evakuerende som ikke hadde klart å komme seg ut av byen, bomber falt rundt dem og mange av byens bygninger tok fyr. Folk som ikke hadde kommet seg ut av byen, hadde klart å komme seg ned i kjellerne på hus og gårder i og rundt Steinkjer. Det ble stopp i bombingen klokken 14.30 på ettermiddagen før et nytt kraftig angrep ble innledet 15.00 og varte fram til rundt 17.30. Samtidig startet også kamper mellom de fremrykkende tyske styrkene og de britiske styrkene i og rundt byen. I bydelen Nordsia, nord for Steinkjerelva, hadde brannbombene antent to gårder, og brannen spredte seg fort til resten av bebyggelsen, og i løpet av få timer sto hele det tettbebygde området i flammer. På Sørsia brant det ikke like fort, men etterhvert ble hus etter hus og kvartal etter kvartal antent, og om kvelden var hele tettbebyggelsen lagt i aske. Dagen ble kjent som «Bombesøndagen».
Om ettermiddagen dagen etter, mandag den 22. april, kom de tyske bombeflyene igjen inn over byen. De begynte med å bombe bebyggelsen på vestsiden av jernbanelinja på både Nordsia og Sørsia, og flere hus, brygger og en stor del trelast strøk med. Etter bombeangrepet hadde nærmere 80 % av Steinkjers bebyggelse brent ned, og den materielle virkningen av bombeangrepet var meget stor. Av de 708 leilighetene i byen hadde 535 av dem blitt ødelagt, og omtrent 1800–2000 av byens rundt 2700 innbyggere ble husløse. Dog hadde ingen liv gått tapt. Den militære virkningen av angrepet var dessuten svært effektiv. Etter angrepet ble det mye lettere for de tyske styrkene som kom sørfra langs riksveien å drive tilbake de britiske troppene som fremdeles befant seg på Steinkjer og omegnen. I løpet av tre dager etter angrepet klarte de tyske styrkene å besette Steinkjerområdet.
Gjenoppbygging av byen
De aller fleste bygningene på Steinkjer som ble ødelagt var forretningsbygninger, men det tok ikke lang tid før de første forretningene var tilbake i provisoriske lokaler. Virksomhetene fant nye plasser i kjellere og hus, leiligheter og skur som slapp unna bombene og brannen som fulgte. Et virksomt forretningsliv ble sett på som en viktig forutsetning for at byen skulle fungere. Brakker for forretningsformål ble derfor prioritert fremfor boligbrakker til de mange som mistet sine privatboliger. På de utbombede og nedbrente tomtene som sto igjen på Steinkjer, ble det på få måneder oppført brakke etter brakke med forretninger og boliger. Allerede innen 13. juli 1940 hadde 77 forretnings- og håndverksbrakker og ti boligbrakker blitt tatt i bruk. Gjennom alle krigsårene fram til 1945 hadde det blitt oppført 225 brakker med til sammen 120 leiligheter.
Den permanente oppbyggingen av bebyggelsen på Steinkjer kom også i gang allerede i 1940. Byen mottok gjennom Nasjonalhjelpen 57 monteringsferdige hus med i alt 75 leiligheter i gave fra Svensk Røde Kors. Det ble også kjøpt inn 25 monteringsferdige tomannsboliger fra Sverige. Dessuten ble det under krigen bygget ferdig 95 leiligheter på privat initiativ. Gjenreisningsplanene for Steinkjer var klare allerede 10. september 1940, men disse krevde okkupasjonsmakten at ble trukket tilbake. Endringsforslag ble gjennomgått, og de nye planene ble endelig stadfestet av departementet 28. oktober 1942.
Den nye reguleringsplanen hadde blant annet som mål å skape en mer oversiktlig hovedgate gjennom byen, og man ønsket også å skape pene fasader mot Steinkjerelva. Kongens gate ble anlagt som hovedgate, den var 24 meter bred med allébeplantede fortau og to- og treetasjes murgårder i enkel arkitektur. Ei ny bru, som var et viktig element både trafikk- og utseendemessig, var også nødvendig. På begge sider av den nye Steinkjerbrua ble det anlagt to plasser, og på Sørsia fikk man torget ved kirka på Steinkjer slik som det er i dag. Etterhvert vokste byen fram ble flere bolig- og forretningsstrøk, samt industriområder, etablert.
Brett Robinson
Brett Robinson (født 8. mai 1991) er en australsk friidrettsutøver som konkurrerer i langdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 5 000 meter.
Mads Sjøgård Pettersen
Mads Sjøgård Pettersen (født 21. januar 1984 i Sørfold i Norge) er en norsk skuespiller kjent fra filmene Nord og Den 12. mann og TV-seriene Nobel, Kampen om tungtvannet og Hjem til jul. Han har hatt flere roller på Nationaltheatret, Nordland Teater og Rogaland Teater.
Bakgrunn
Pettersen er oppvokst i Straumen i Sørfold og har skuespillerutdannelse fra Akademi for scenekunst ved Høgskolen i Østfold (2003–2006). Han har hatt flere oppdrag på Nationaltheatret i Oslo, der han har spilt i Ulrike Maria Stuart, Bestialitetens historie og Reisen til julestjernen. Han har også spilt for Rogaland Teater, Nordland Teater, Sogn og Fjordane Teater og Riksteatret.
Non Boonjumnong
Non Boonjumnong (født 12. juni 1982) er en thailandsk bokser.
Mads Sjøgård Pettersen
Bakgrunn
Hans første store filmrolle kom i 2009, da han spilte Thomas i filmen Nord. Han vant en amandapris for beste mannlige birolle for sin innsats i filmen. Senere har han spilt i Upperdog, Askeladden – i Dovregubbens hall og Amundsen. Pettersen har også hatt roller i TV-seriene Lillyhammer, Lykkeland, Nobel og Hjem til jul.
Non Boonjumnong
Han representerte Thailand under Sommer-OL 2008 i Beijing, der han ble utslått i andre runde.
Mads Sjøgård Pettersen
Bakgrunn
Han har også hatt flere oppdrag som regissør og dramaturg, og han har mottatt Statens kunstnerstipend to ganger.
Teater
Roller i utvalg:
Bradley Saunders
Bradley Saunders (født 4. februar 1986) er en britisk bokser.
Han representerte Storbritannia under Sommer-OL 2008 i Beijing, der han ble utslått i andre runde.
Varbergs BoIS FC
Herrelaget spiller i Allsvenskan 2020. Klubben driver også siden lang tid guttefotball, og fra høsten 2008 dessuten fotballtrening for jenter.
Spillerstall
Oppdatert 2. mai 2023.
Perseverance
Roveren skal undersøke et astrobiologisk relevant urmiljø på Mars og areologiske prosesser på overflaten, inkludert planetens historiske evne til å opprettholde liv, muligheten for tidligere liv på Mars, og potensialet for å bevare biosignaturer i tilgjengelig geologisk stoff. På sin vei på Mars-overflaten skal roveren plassere beholdere med prøver som kan hentes av en potensiell fremtidig Mars sample return mission.
Navnet Perseverance ble plukket ut blant 28,000 forslag og var sendt inn av en 13 år gammel elev.
Perservance er utstyrt med en rekke instrumenter, blant annet et spektrometer (PIXL), en oksygenprodusent (MOXIE) som skal sjekke hvordan man kan produsere oksygen på Mars, og en georadar (RIMFAX) utviklet av Forsvarets forskningsinstitutt som kan ta bilder opp til 10 meter ned i Mars-overflaten.
Bilder fra landingen på Mars viste at fallskjermen hadde et mønster som kunne dekodes som ASCII og sa «Dare mighty things» og koordinatene til NASAs Jet Propulsion Laboratory.
«Ingenuity»
Den 19. april 2021 foretok dronen «Ingenuity» i den tynne atmosfæren en flytur som varte rundt 40 sekunder. Dette var historiens første motordrevne flyvning i en utenomjordslig atmosfære. «Ingenuity» styres av nordmannen Håvard Fjær Grip, som jobber hos NASA. Dronen fløy ca. 3 m opp, tok et bilde og landet igjen.
VM i terrengløp 2005
VM i terrengløp 2005 (verdensmesterskapet i terrengløp) ble arrangert i Saint-Étienne i Frankrike i 2005.
Alemayehu Bezabeh
Alemayehu Bezabeh (født 1986) er en etiopiskfødt spansk friidrettsutøver som konkurrerer i langdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 5 000 meter.
Liz Sheridan
Elizabeth «Liz» Sheridan (1929–2022) var en amerikansk skuespiller. Sheridan er kjent gjennom rollen som hovedpersonen Jerrys mor i TV-serien Seinfeld (1990–1998). Hun begynte sin karriere som danser. Hun har også spilt rollen «Raquel Ochmonek» i TV-serien Alf (1986–1990).
Sportsåret 1818
Sportsåret 1818 er en oversikt over hendelser, resultater, fødte og avdøde personer med tilknytning til sport i 1818.
Nanophyes
Nanophyes er en slekt av små snutebiller (Curculionoidea) som lever på ulike slags planter. De har tidligere blitt regnet til ulike familier, blant annet snutebiller (Curculionidae) og Brentidae. Bare én art er registrert i Norge, men det er kjent seks arter fra Nord-Europa.
Utseende
Knøttsmå til små (1,2 – 2,5 mm) biller, kroppen tykk, oval og høyt hvelvet med en lang, sylindrisk snute som ofte er omtrent halvparten så lang som resten av kroppen. På farge er de vanligvis gul- eller brunaktige, uten påfallende hår, men ofte med lyse skjell, eller med fine hår. Hodet (bortsett fra snuten) er ganske lite, fasettøynene store og flate. Antennene sitter festet på siden av snuten i den ytterste halvdelen. De består av 8-10 ledd, og er knebøyde. Det innerste leddet utgjør nær halvparten av totallengde, så følger 4-6 små, smale ledd før antennen avsluttes med en tre-leddet kølle. Brystskjoldet (pronotum) er bredere enn langt, sterkt hvelvet, ved roten nesten så bredt som dekkvingene, sterkt avsmalnet framover slik at de i spissen er omtrent så bredt som hodet. Dekkvingene er ovale og sterkt hvelvede med 9-10 tydelige punktstriper. Scutellum er ikke synlig ovenfra. Beina er nokså lange og slanke med fire-leddete føtter der det tredje leddet er tolappet. Larvene er korte og tykke, C-formede, de tre beinparene er redusert til vorter, og hodekapselen er kraftig.
Levevis
Biologien til disse små billene er ikke godt kjent, men familien kan finnes på en rekke forskjellige plantefamilier. De danner ofte galler, eller utvikler seg inne i blomsterstander, stilker eller blader. Nanophyes marmoratus, som finnes i Norge, utvikler seg i fruktene til kattehale (Lythrum salicaria). Dvergsnutebillene er ikke regnet som betydelige skadedyr.
Systematisk inndeling
Artene blir nå gjerne fordelt på flere slekter.
Lü Bin (svømmer)
Lü Bin (født 7. januar 1977) er en kinesisk svømmer.
Hun har ett OL-sølv, ett individuelt VM-gull, og fire stafettgull fra VM.
Sly Cooper
Sly Cooper er en videospillserie som består av plattform-snikespill for PlayStation 2, PlayStation 3 og PlayStation Vita. De første tre spillene i serien ble utviklet av Sucker Punch Productions, men deretter tok Sanzaru Games over, siden Sucker Punch Productions fortsatte arbeidet sitt på Infamous-serien. De tre første spillene i serien ble gitt ut på nytt med HD-grafikk for PlayStation 3, og senere PlayStation Vita av Sanzaru Games, i en samling kalt The Sly Collection. Alle spillene er tilgjengelig på Playstation Now til Playstation 4 og Playstation 5.
Friidrett under Sommer-OL 2020 – 10 000 meter kvinner
Kvinnenes 10,000 meter under Sommer-OL 2020 i Tokyo ble avholdt på Japans nasjonalstadion 7. august 2021. 29 utøvere deltok.
Sly Cooper
Sanzaru ga ut det fjerde spillet i serien, Sly Cooper: Thieves in Time, 5. februar 2013. En film basert på det første spillet i serien er under utvikling, men har ikke fått en premieredato.
Friidrett under Sommer-OL 2020 – 10 000 meter kvinner
Finale
Resultatene var som følger:
Sly Cooper
Alle Sly Cooper spillene unntatt det første (Sly Raccoon) har også blitt dubbet på norsk. Norske dubbene er også inkludert på The Sly Collection til Playstation 3 og Playstation Vita, og på Playstation Now til Playstation 4 og Playstation 5.
Sly Raccoon
Første spillet i serien, kom ut i 2002 til Playstation 2. Se her for mer info.
Sly 3: Ære Blant Tyver
(engelsk: Sly 3: Honor Among Thieves) tredje spillet i serien, kom ut i 2005 til Playstation 2. Se her for mer info
Bentley's Hackpack
Spinoff Arkadespill, kom ut i 2013 til Playstation 3 og Playstation Vita, basert på Sly Cooper: Thieves in Time. Se her for mer info
EM i kunstløp 1968
Det ble konkurrert i klasser for menn, kvinner, parløp og isdans.
Sly Cooper
Bentley
Hjernen i Cooper gjengen.
Inspektør Carmelita Montoya Fox
(engelsk: Inspector Carmelita Montoya Fox) poltidame som besatt av å prøvde å fange Cooper gjengen, hun og Sly er også forelsket i hverandre, og flere ganger samarbeider de for å håndtere en større trussel
Clockwerk
Erkefienden til Cooper familien, Clockwerk har forfulgt Cooper familien i århundrer, dette gjorde han ved å erstatte deødelige kroppen din med maskineri. Da Sly var 8 år drepte han og "The Fiendish Five" foreldrene hans
Penelope
Kjæresten til Bentley i Sly 3.
Armando Cortesão
Armando de Freitas Zuzarte Luzarte Cortesão (født 31. januar 1891, død 29. november 1977) var en portugisisk friidrettsutøver.
Han representerte Portugal under Sommer-OL 1912 i Stockholm, der han ble utslått i første runde på 400 meter.
Billy Joe Saunders
Billy Joe Saunders (født 30. august 1989) er en britisk profesjonell bokser.
Han representerte Storbritannia under Sommer-OL 2008 i Beijing, der han ble utslått i andre runde.
I 2009 ble han profesjonell. Per mars 2020 var han uslått i 29 kamper, og hadde hatt to verdenstitler i to forskjellige vektklasser: WBO i super mellomvekt og WBO i mellomvekt.
30. mars 2020 ble han fratatt sin profesjonelle bokser-lisens av British Boxing Board of Control (BBBofC) etter at han hadde delt en video der han viste hvordan menn kunne slå kvinner hvis de «kjeftet på dem».
14. serierunde i Eliteserien 2018
14. runde i Eliteserien i fotball for menn 2018 ble spilt mellom lørdag 23. og mandag 25. juni 2018.
Kampfakta
'''Lørdag 23. juni''' <div id="Molde v Stabæk"> '''Søndag 24. juni''' <div id="Bodø/Glimt v Sandefjord"> <div id="Haugesund v Lillestrøm"> <div id="Sarpsborg 08 v Tromsø"> <div id="Strømsgodset v Ranheim"> <div id="Rosenborg v Vålerenga"> '''Mandag 25. juni'''
VM i terrengløp 2006
VM i terrengløp 2006 (verdensmesterskapet i terrengløp) ble arrangert i Fukuoka i Japan i 2006.
Dennis Licht
Dennis Licht (født 30. mai 1984) er en nederlandsk friidrettsutøver som konkurrerer i langdistanseløp. Han representerte landet sitt under VM i friidrett 2015 i Beijing, der han ble slått ut i de innledende rundene på 5 000 meter.
Aller kjæresten min
Aller kjæresten min er en norsk novellefilm for TV fra 1976. Manuset var basert på en novelle av Maria Gripe og Kay Pollak. Den var oversatt og tilrettelagt for film av Kirsten Bråthen Kristensen, som også var regissør.
Handling
Anders og Eva er forelsket i hverandre, men det er vanskelig å si det.
Naima Wifstrand
Siri Naima Matilda Wifstrand (født 4. september 1890 i Stockholm i Sverige, død 23. oktober 1968 i Stockholm i Sverige) var en svensk operettesanger og skuespiller.
Oleksandr Stretskyj
Oleksandr Serhijovytsj Stretskyj (ukrainsk: Олександр Сергійович Стрецький, født 6. mai 1986) er en ukrainsk bokser.
Maraton-EM i padling 2023
Maraton-EM i padling 2023 blir arrangert i Slavonski Brod i Kroatia fra 13. til 16. juli 2023.
Franciszek Krasiński
Franciszek Krasiński (født 10. april 1525 i Krasne under Den polske krone, død 16. mars 1577 i Bodzentyn i Polen-Litauen) var den 48. biskop av Kraków, kronsekretær (1560–1577), kronrektor (1568/9 – 1572/4) og diplomat.
Liv og virke
Franciszek Krasiński var av den polske heraldiske klan Ślepowron. Hans far, Jan Krasiński, var en stolnik fra Ciechanów og Katarzyna. Hans brødre og søskenbarn hadde høye offisielle stillinger i det polske samfunn. Han var i slekt med den katolske kirkes primas Mikołaj Dzierzgowski.
Krasiński studerte i Görlitz, Wittenberg, Krakow, Bologna og Roma. Han oppnådde sin doktorgrad i kanonisk rett og verdslig rettsvitenskap under sitt italienske studieopphold.
Franciszek Krasiński var i tillegg til å være biskop, også visekansler og kronsekretær. Han var også den polske ambassadør i Wien mellom 1565 og 1568.
Franciszek Krasiński døde av tuberkulose i Bodzentyn og ble gravlagt i kirken der.
Episkopalgenealogi
Hans episkopalgenealogi er:
Hydro Energi
Hydro Energi AS, tidligere Aktieselskabet Rjukanfos og Norsk Hydro Produksjon AS, er et kraftselskap i Hydro-konsernet. Selskapet eier helt eller delvis eller er operatør for kraftverk i Telemark, Sogn, Odda, Suldal og Vennesla.
Historie
Aktieselskabet Rjukanfos ble stiftet 30. april 1903 med mål om å bygge ut kraftressursene i Rjukanfossen og elva Måna. Bak selskapet stod Sam Eyde sammen med andre norske og svenske investorer. Senere ble det et datterselskap av Norsk Hydro.
I 1904 begynte selskapet å planlegge en bruksjernbane mellom Vestfjorddalen og Notodden for å muliggjøre transport av varer ut og inn for den planlagte industriutbyggingen på stedet som senere ble kjent som Rjukan. Ansvaret for utbygging og drift av banestrekningen ble i 1907 overført til det nyopprettede selskapet Norsk Transportaktieselskab, og åpningen av «Rjukanbanene» (Vestfjorddalsbanen, Tinnsjøfergene og Tinnosbanen) fant sted i 1909.
Norsk Hydros industriutbygging i Vestfjorddalen med tilhørende transportåre ble i utgangspunktet startet sammen med en tysk investorgruppe ledet av Badische Anilin- und Soda-Fabrik gjennom de såkalte «Rjukanselskapene», Norsk Kraftaktieselskab og A/S De Norske Salpeterverker. Samarbeidet med tyskerne skulle vise seg å ikke fungere, og allerede i oktober 1911 ble de løst ut, mens det som tidligere hørte inn under Rjukanselskapene ble overført til Norsk Hydro og dets datterselskaper. Rjukan Salpeterfabriker var opprinnelig organisert som et eget datterselskap, A/S Rjukan Salpeterværk, underlagt De Norske Salpeterverker. Selskapet ble opprettholdt som et datterselskap av Norsk Hydro noen år etter 1911, men ble i 1915 likvidert, og hele industrien på Rjukan ble overført til Rjukanfos.
Eidanger Salpeterfabriker på Herøya i Porsgrunn ble etablert på slutten av 1920-tallet for framstilling av ferdigprodukter nærmest mulig en utskipningshavn. Byggingen av den første fabrikken på området, en kalksalpeterfabrikk, ble påbegynt 1. februar 1928. I januar 1951 ble nabobedriften, Herøya Elektrokjemiske Fabrikker AS (HEFA), overtatt av selskapet.
Etter omtrent to års byggetid ble Glomfjord Salpeterfabriker i Glomfjord i Meløy satt igang 1. juli 1949 for produksjon av ammoniakk for videre bearbeidelse på Herøya, mens en ny fabrikk for produksjon av fullgjødsel og kalksalpeter ble satt i drift høsten 1955.
Selskapet endret på et tidspunkt navn til Norsk Hydro Produksjon AS.
EM i orientering 2023
EM i orientering 2023 blir arrangert i Verona og Vicenza i Italia fra 3. til 7. oktober 2023.
Mesterligafinalen i fotball for menn 2016/17
Mesterliga-finalen 2016/2017 ble spilt lørdag 3. juni 2017 mellom og  på Millennium Stadium i Cardiff. Kampen endte 1-4 til, som dermed vant turenringen for 12 gang.
Hydro Energi
Historie
I juli 2013 kjøpte selskapet alle aksjene i AS Vigelands Brug og Vigeland Metal Refinery AS, som senere ble fusjonert til Hydro Vigelands Brug AS. 30. oktober 2013 endret selskapet igjen navn til Hydro Energi AS.
Mesterligafinalen i fotball for menn 2016/17
Detaljer
Banens beste:
Hydro Energi
Produksjonsanlegg
Hydro Aluminium er eier, mens Hydro Energi er operatør.
Hydro Energi eier 45,21 %, mens Røldal-Suldal Kraft AS (RSK) eier resten. RSK eies igjen 91,26 % av Hydro Energi, resten av Statkraft. Hydro Energi er operatør.
Mesterligafinalen i fotball for menn 2016/17
Detaljer
Assistentdommere:
Mark Borsch (Tyskland)
Hydro Energi
Produksjonsanlegg
Hydro Energi eier 33 %, resten eies av Vest-Telemark Kraftlag, som også er operatør.
Mesterligafinalen i fotball for menn 2016/17
Detaljer
Stefan Luppp(Tyskland)
Fjerdedommer:
Milorad Mažić (Serbia)
Felix Sandman
Karl Felix Wilhelm Sandman (født 25. oktober 1998 i Värmdö i Sverige) er en svensk sanger, låtskriver og skuespiller. Han er kjent som medlem i guttegruppen FO&O med albumene Off the Grid (2014) og FO&O (2017). Han spiller Sebastian Fagerman i den svenske Netflix-serien Quicksand – Størst av alt, og Jonas i den norske Netflix-serien Hjem til jul.